จงเสนอไอเดีย 3 วิธีสร้างความมั่งคั่งแบบคน 1% ที่ครอบครองความมั่งคั่งส่วนใหญ่ของโลกใบนี้
1. ขวนขวายหาทางออกจากการเป็นลูกจ้างคนอื่น
คุณโรเบิร์ต เล่าว่า เขามีเพื่อนคนหนึ่งมีความฝันอยากเป็น แพทย์ ซึ่งก็มิใช่เพราะความหลงใหลในอาชีพ แต่เพราะเขาเล็งเห็นว่ามันเป็นหนึ่งในอาชีพที่รายได้สูง เพื่อนของเขาจึงเลือกเรียนแพทย์โดยอาศัยเงินกู้ยืมเพื่อการศึกษา หลังจากแยกย้ายกันไปทำตามความฝันอยู่หลายปี พวกเขามีโอกาสได้กลับมาพูดคุยกัน และเพื่อนของเขาก็เผยว่า ได้เป็นแพทย์สมใจและประสบความก้าวหน้าในอาชีพจนมีรายได้ปีละ 1 ล้านดอลล่าร์

คุณโรเบิร์ต จึงถามเพื่อนกลับไปว่า แล้วนายรับเสียภาษีกี่เปอร์เซ็นต์จากรายได้ เพื่อนของเขา ตอบว่า…ฉันเสียภาษี 40% และชำระหนี้กู้ยืมการศึกษาต่างหากอีก 20% นี้ยังไม่นับหนี้สินส่วนบุคคลอื่น ๆ ที่เขาก่อขึ้นมาหลังจากได้ทำงานที่มีเงินเดือนประจำสูง ๆ

คุณโรเบิร์ต บอกว่า… ในขณะที่เพื่อนมีรายได้รวมปีละ 1 ล้านดอลล่าร์ แต่สุทธิที่สามารถนำไปใช้จ่ายได้จริงเหลือ 4 แสนดอลล่าร์เท่านั้น ในขณะที่ตัวเขา ณ ตอนนั้นมีรายได้มากกว่าเพื่อนหลายเท่า และแทบจะไม่ต้องเสียภาษีสักดอลล่าร์เดียว

คุณโรเบิร์ต จึงเล็งเห็นว่าการเป็นลูกจ้างนั้น ต้องทำงานหนักมากจึงจะมีรายได้สูง แต่ในขณะเดียวกัน ลูกจ้าง เป็นกลุ่มคนที่ทั้งเสียภาษี และเป็นหนี้ที่ไม่ก่อให้เกิดรายได้ สูงเป็นอันดับต้น ๆ ของประเทศไปพร้อมกัน โอกาสยากที่จะก้าวไปยืนในฝั่งคน 1%

2. อย่าเป็นเจ้าของ ที่ต้องตกเป็นลูกจ้างให้ธุรกิจของตัวเอง
รายงานจาก U.S Small Business Administration ปี 2020 เผยว่า สหรัฐ มีกิจขนาดขนาดเล็กประมาณ 31.7 ล้านราย และ 81% เป็นกิจการที่ไม่มีพนักงานประจำ นั่นหมายความว่าเป็น กิจการที่เจ้าของต้องลงมาทำงานด้วยตนเองเป็นส่วนใหญ่ และหยุดทำงานไม่ได้สักวันเดียว

ภาษาอังกฤษเรียกว่า Self-employed หรือบ้านเราอาจเรียกว่า นายตัวเอง แต่สำหรับ โรเบิร์ต นี้คือการย้ายจากการเป็น ลูกจ้างบริษัทคนอื่น มาเป็น ลูกจ้างบริษัทตัวเอง

Self-employed เป็นคนอีกกลุ่มที่ต้องเสียภาษีในอัตราสูงอันดับต้น ๆ และมีหนี้สินเช่นกัน แต่ก็ยังดีที่หนี้สินของพวกเขามีโอกาสเป็นหนี้สินที่ก่อให้เกิดรายได้ คือ การกู้เงินไปพัฒนาหรือขยายกิจการ

โรเบิร์ต แนะนำว่าควรเร่งหาทางพัฒนาไปสู่ข้อ 3…
 
3. จงเป็นเจ้าของธุรกิจอย่างแท้จริง
ภาษาอังกฤษเรียกว่า Business Owner หรือ Entrepreneur คือ การเป็นเจ้าของสินทรัพย์ที่คุณลงทุนลงแรงวางรากฐานจนเกิดระบบที่สามารถทำงานและทำเงินแทนคุณ

ยกตัวอย่าง เจ้าของกิจการขนาดเล็กที่มีคุณสมบัติดังกล่าว ได้แก่ Tim Ferriss เจ้าของกิจการตัวคนเดียวที่สามารถออกแบบระบบธุรกิจอาหารเสริมให้ทำงานและทำเงินแทนเขาได้เกือบจะ 100%

ทิม เฟอร์ริส ลงทุนลงแรงในช่วงแรก คือ การค้นหาสินค้าที่ตลาดต้องการ โดยเขาเลือกสินค้าประเภทอาหารเสริมสำหรับกลุ่มนักกีฬา
– การผลิต ใช้วิธีจ้างโรงงานผลิตและตีแบรนด์
– การตลาด และการโฆษณา ใช้วิธี Google Search Engine Optimization และ Google Ad
– การขาย ใช้ระบบซอฟต์แวร์อีคอมเมิร์ซเว็บไซต์
– การสต็อกและจัดส่ง ใช้คนกลางที่เรียกว่า Fulfillment agency
– และการบริการลูกค้า จ้างฟรีแลนซ์มาเป็นแอดมิน
ทิม เฟอร์ริส เคลมว่าเขาใช้เวลาในการบริหารธุรกิจเพียงสัปดาห์ละไม่เกิน 4 ชั่วโมง เท่านั้น นี้คือตัวอย่างของ กิจการขนาดเล็กที่มีสถานะเป็น Business owner อย่างแท้จริง
ความรู้ทางการเงิน